PRAKSISSTUDIAR 1., 2. og 3. studieår

Kode 
PRAKSISSTUDIAR 

Namn 
PRAKSISSTUDIAR 1., 2. og 3. studieår

Studiepoeng 
90,00

Innhald / oppbygging 
Praksisstudium utgjer 90 studiepoeng som er fordelt på direkte pasientretta praksisstudium 75 studiepoeng og trening i praktiske ferdigheiter, førebuing til og refleksjon over praksisstudium 15 studiepoeng. 
Som i teoristudia legg ein til grunn ein forventa studieinnsats på 40 timar kvar veke, derav skal studenten sin praksis utgjere gjennomsnittleg 30 timar kvar veke. 

I praksisstudia vil studenten ha direkte kontakt med pasientar og få erfaring med korleis sjukepleiar kan vurdere pasientar og setje i verk tiltak. Studenten vil møte menneske i ulike situasjonar, noko som vil kunne gi innsikt og erfaring. Studenten vil og få innblikk i korleis organisering og gjennomføring av arbeidet vert gjort i dei ulike praksisfelta. I tillegg vil ein stimulere studentane til bevisstgjering av rolleoppfatning og holdningar. Eit mål for praksisstudia er at studenten er bevisst og reflekterer over om eigen praksis er i samsvar med faglege krav. 

Oversikt over omfang og område for direkte pasientretta praksis 

	Praksisområde 
	Omfang 

	1. studieår - Grunnleggjande sjukepleie 
	  

	Kommunehelsetenesta sjukeheim 
	8 veker 

	2. studieår – Spesialisthelsetenesta ved somatisk sjukehus 
	  

	Medisinsk avdeling 

Inkl. hospitering ved føde/barselavdeling og medisinsk poliklinikk 
	10 veker 

	Kirurgisk avdeling 

Inkl. hospitering ved operasjon/overvakingsavdeling og kirurgisk poliklinikk 
	10 veker 

	3.studieår – Kommunehelseteneste, psykisk helsearbeid og fordjuping 
	  

	Kommunehelsetenesta/heimebaserte tenester/omsorgsbustader 
	8 veker 

	Psykisk helsearbeid i spesialisthelseteneste eller kommunehelseteneste 
	8 veker 

	Valfri fordjupingspraksis knytt opp mot avsluttande eksamen i sjukepleie 
	10 veker . 180 timar er direkte pasientretta praksis. 


Trening i praktiske ferdigheiter, førebuing til og refleksjon over praksisstudia

Ferdigheiter vert lært gjennom utprøving og erfaring. Ferdigheiter let seg ikkje aleine formidle teoretisk, men krev øving. Bruk av sjukepleielaboratoriet i høgskulen sine lokale er ein måte å øve inn praktiske ferdigheiter på. I tabellen nedanfor er det skissert ei fordeling mellom studieåra. Innhaldet i den praksisretta undervisninga som er før ein går ut i direkte pasientretta praksis vil gå fram av planane for det enkelte studieår. 

	1.studieår - Praksisretta undervisning, demonstrasjonsundervisning, prosjektarbeid 

	2.studieår - Praksisretta undervisning, demonstrasjonsundervisning 

	3.studieår - Praksisretta undervisning, demonstrasjonsundervisning, problembasert læring i psykisk helsearbeid og avsluttande eksamen i sjukepleie. 


Krav til studiedeltaking i praksis

Alle praksisstudiar er obligatoriske. Sjå eige reglement for obligatorisk studiedeltaking i undervisningskatalogen for avdeling for helsefag. Fråver frå hospitering vert vurdert for seg, og studenten må sjølv syte for at dette vert teke att. 

Studentane skal i hovudsak følgje kontaktsjukepleiaren sine vakter for å sikre kontinuerleg oppfølging og rettleiing av studenten. Dette betyr at ein må fylgje turnusplanen til sin kontaktsjukepleiar med både dag-, kvelds-, og nattevakter, samt helgar. 

Forventningar til dei ulike partane

Forventningar til studenten 

· Syner engasjement til fagleg og personleg utvikling 

· Er aktiv deltakar i arbeidsmiljøet. Dette inneber blant anna at studenten syner vilje til kontinuerleg problemløysing 

· Er aktiv i å oppsøkje læresituasjonar og å søkje rettleiing og vurdering 

· Tek kontakt med lærar og gjev melding ved eventuelle problem 

· Skal skrive arbeidsplan/vekeplan som synleggjer korleis målsetjinga skal nåast i løpet av praksis (gjerne i samarbeid med kontaktsjukepleiar). Studenten skal gjere tydeleg gjennom arbeidsplanen/vekeplan/dagsplan spesielle områder han/ho treng arbeide vidare med 

· Er godt førebudd og deltek på ein aktiv måte på forventningssamtale, halvtidsvurdering, sluttvurdering og på rettleiingsdagar 

· Tek ansvar for å setje opp turnusplan i tråd med gjeldande retningslinjer 

· Fylgjer krav til studiedeltaking og gir melding ved fråver 

· Gjennomfører arbeidskrav i praksis ut frå retningslinjene for det einskilde arbeidskrav 

· Arbeider med førebuing til undervisning og skriftleg arbeid, som skal leverast til lærar, utanom dei obligatoriske 30 t/pr.veke. 

Forventingar til praksisstad/kontaktsjukepleiar 

· Er ressursperson for studenten og rettleiar i faglege spørsmål 

· Samarbeider med studenten om framdrift i praksis for å nå målsettinga 

· Gjev studenten auka utfordringar og ansvar i høve til den enkelte student si utvikling og vekst. Stiller faglege krav knytt til læresituasjonar i praksis 

· Vurderar studenten kontinuerleg 

· Er godt førebudd og deltek på ein aktiv måte i forventningssamtale, halvtidsvurdering og sluttvurderingvurderinga. 

· Tek kontakt med praksislærar ved eventuelle problem 

Forventingar til høgskulen/praksislærar 

· Sørgjer for at praksisfeltet til ei kvar tid er orientert og informert om praksisprogram og studieopplegg 

· Rettleiar studentane i høve til teori og praksis 

· Rettleiar studentane i høve til skriftleg arbeid 

· Er støtteperson for student og kontaktsjukepleiar 

· Pliktar å vere orientert om den faglege utviklinga til studenten 

· Godkjenner studenten sin arbeidsplan/vekeplan for praksisperioden 

· Er godt førebudd og deltek på ein aktiv måte i forventningssamtale, halvtidsvurdering og sluttvurdering 

· Godkjenner turnusplan 

Samtalar og vurderingar

Forventningssamtale 

Tidspunkt: I løpet av dei fyrste 1-2 vekene. 

Deltakarar : Student, lærar, kontaktsjukepleiar. Den kan organiserast slik at studenten, på bakgrunn av samtale med lærar, avtaler og gjennomfører eigen forventningssamtale med kontaktsjukepleiar. 

Føremål : 
Å klargjere læreføresetnadene til studenten ved at studenten orienterer om bakgrunn/tidlegare praksis, eigne mål og læringsbehov, og å klargjere dei ulike partane sine forventingar til kvarandre.

Studenten har ansvar for å samle alle vurderingsskjema, studentsamtalar og eventuelle varsel om ikkje greidd praksis i ei mappe. Denne mappa skal studenten ha med på forventningssamtalar knytt til praksistudia. Studenten skal bruke tidlegare vurderingar i sin plan for ny praksis. 

Studenten skal lage ein vekeplan der han skisserer korleis han vil planlegge si læring for å nå måla. Ei grovskisse til vekeplan skal vere klar til første samtale. 

Halvtidsvurdering 

Tidspunkt: Innan 3 veker før praksisslutt 

Deltakarar: Student, lærar, kontaktsjukepleiar. 

Føremål :
Å klargjere kor langt studenten er komen i høve til formelle mål og eiga utvikling. Det skal klargjerast kva område studenten bør fokusere på vidare, og det skal leggast ein plan for vidare rettleiing og studieinnsats. Det skal komme fram om det er fare for at studenten kan få ikkje greidd praksis. Dette skal i så fall skrivast klart på studenten sitt evalueringsskjema. Eventuelt varsel om ikkje greidd praksis må vere gitt seinast når studenten formelt har tre veker att i praksis. Sjå nærmare spesifikasjon.

Sluttvurdering 

Tidspunkt: Den siste tida studenten er i praksis. 

Deltakarar: Student, lærar, kontaktsjukepleiar 

Føremål :
Formelt godkjenne/ikkje godkjenne praksis. Ein skal vurdere utviklinga i høve dei punkta som kom fram på halvtidsevalueringa samt sjå på kva studenten bør arbeide vidare med i neste praksis.

Krav til rettleiing og vurdering

Rammeplan for 3-årig sjukepleiarutdanning av 7.januar 2000 stiller fylgjande krav til rettleiing og vurdering i praksisperioden i Forskrift om faglig innhold og vurderingsordninger for sykepleierutdanningen §4: 

"Studenten har krav på vurdering underveis i praksisstudiene, og skal halvveis eller senest 3 uker før avsluttet periode få skriftleg melding dersom det oppstår tvil om godkjenning. Meldinga skal angi hva studenten ikke mestrer, og hvilke krav som må oppfylles for å bestå praksisstudiene. Dersom studenten i siste halvdel/de tre siste ukene viser atferd som åpenbart gir grunnlag for ikke bestått, kan det gis slik vurdering selv om forutgående melding ikke er gitt etter andre ledd.”. 

Rammeplanen seier vidare at: ”Ved den endelige vurderingen skal, i tillegg til studenten, praksisveileder og en lærer ved høgskolen være tilstede. I tvilstilfelle skal vurderingen til læreren være avgjørende. Prosedyren må sikre at studenten har mulighet til å legge fram merknader.” 

Kriterium for ikkje greidd praksis

Studenten sin praksis kan vurderast til ikkje greidd ut frå kriterium for ikkje greidd praksis. Varsel om ikkje greidd praksis bør ikkje komme som ei overrasking for studenten og skal fylgje ”Forskrift om faglig innhold og vurderingsordninger for sykepleierutdanningen §4” som er skissert ovanfor. Ved varsel om ikkje greidd praksis har praksislærar ansvar for å informere studieleiar. 

Ikkje greidd praksis er ei vurdering som vert gjort ut frå ein eller fleire av fylgjande kriterium: 

Studenten: 

· Bryt teieplikt eller etiske retningslinjer for sjukepleiarar 

· Manglar respekt for pasient eller pårørande 

· Viser manglande samarbeidsevne ovanfor pasientar og personalet 

· Handlar utover eigen kompetanse og ber ikkje om råd og rettleiing når ein er usikker 

· Ikkje har nødvendige og tilstrekkelege faglege kunnskapar i høve nivået ein er på i utdanninga 

· Viser liten grad av utvikling av praktiske ferdighetar i høve målsettinga 

· Ikkje utførar dei arbeidskrav som er tillagt den enkelte praksisperiode 

· Praktiserar dårleg orden eller hygiene i arbeidet 

· Ikkje greier å administrere og organisere eige arbeidet hensiktsmessig og rasjonelt tatt i betraktning det nivået studenten er på. 

· Viser manglande initiativ og interesse i praksis 

· Bryt avtalar eller møter upresist fleire gongar 

· Ikkje gjev melding ved fråvær 

· Er påverka av rusmiddel i arbeidstida 

· Ikkje administrerer medikament fagleg korrekt 

Vurderingsskjema for praksisstudiar

Alle praksisstudiar blir vurdert til greidd/ikkje greidd. Det er utarbeidd eit vurderingsskjema til bruk ved all praksisvurdering. Skjemaet ligg i classfronter eller du finn det ved å klikke her! 

Kopi av utfyllt vurderingsskjema skal oppbevarast i studenten si arbeidsmappe og skal framleggast ved oppstart av ny praksisperiode. Ved kvar avslutta praksisperiode skal original av vurderingsskjema leverast praksiskonsulent. Studenten har sjølv ansvar for å levere original av vurderingsskjema til studieadministrasjonen. Studenten må sikre seg kopi av vurderingsskjema til arbeidsmappa. 

Praksisstudiar

3. STUDIEÅR KOMMUNEHELSETJENESTA, PSYKISK HELSEARBEID OG FORDJUPING.

Bachelor i sjukepleie, rammeplan 2000.

Kull 43 d, 45 og 46.

Revidert 13. august 2006.
· 8 veker praksis i heimetenestene eller omsorgsbustader 

· 8 veker praksis i psykisk helsearbeid i institusjon, hos psykiatrisk sjukepleiar i kommunehelsetenesta, psykiatrisk dagavdeling/dagsenter 

· 10 veker valfri fordjupingspraksis, der studenten kan ta ut fire veker til arbeid med avsluttande eksamen i sjukepleie, fordjupingsoppgåve. 

Det vert forventa ein studieinnsats på 40 timar kvar veke, der 30 timar er praksis. Studentane skal i hovudsak følgje kontaktsjukepleiaren sine vakter for å sikre kontinuerleg oppfølging og rettleiing. Planlagt rettleiing med lærar er obligatorisk. I dei ulike praksisperiodane er det lagt inn spesielle arbeidskrav. 

Spesifisering av arbeidskrava ligg i classfronter. 

Redaksjonelt:
I denne planen blir brukaren/klienten/pasienten omtalt som pasienten.

Mål for praksisperiodane.

Studenten: 

1. Gjer seg kjent på praksisplassen, gjeldande rutinar og tar initiativ til å ta del i det daglege arbeidet 

2. Viser initiativ og er aktiv i planlegging av praksisperioden for å få med seg aktuelle læresituasjonar 

3. Tek medansvar i ei arbeidsgruppe og utføre planlagde sjukepleietiltak på ein trygg og forsvarleg måte 

4. Utviklar fagidentitet som sjukepleiar og viser ein kritisk og analytisk holdning til utøving av yrket 

5. Brukar sjukepleieprosessen som problemløysande og mellommenneskeleg metode 

6. Skal dokumentere eige arbeid og kunne grunngje handlingar overfor pasient og 

medarbeidarar

7. Er bevisst eige kompetansenivå, søkjer rettleiing når situasjonen krev det og tek imot råd og rettleiing på ein måte som gjer læresituasjonen trygg og utviklande for alle involverte partar 

8. Går aktivt inn for å utvikle sjukepleiefaglege holdningar i samsvar med yrkesetiske og faglege mål 

9. Held teieplikta og viser respekt for pasient, pårørande og personale 

10. Viser god orden og hygiene, både generelt og ved spesielle prosedyrar og smitteregime 

11. Viser respekt for ulike kulturar, kulturelle utrykk og ulike oppfatningar av helse og sjukdom 

12. Har oversikt over lover, reglar og andre rammevilkår som styrer sjukepleiar si verksemd 

Praksis i kommunehelsetenesta – heimesjukepleie/omsorgsbustadar

Mål for praksis:

Den terapeutiske funksjonen: 

1. Studenten møter pasienten ut frå eit heilskapssyn. 

· Studenten utfører datasamling, identifiserer individuelle omsorgsbehov og set i verk og evaluerer tiltak. 

· Har innsikt i, og kunnskapar om, sjukepleiaren si rolle som omsorgsgivar i pasienten sin heim 

2. Studenten viser at han/ho tileignar seg ny kunnskap gjennom teori, rettleiing og praksis 

· Bør ha sjølvstendig oppfølging av ei gruppe pasientar 

· Skal, i samarbeid med den enkelte pasient, eventuelt pårørande og personale, utarbeide og utøve sjølvstendige og realistiske tiltak for brukaren i hans/hennar heim 

· Bør om mogeleg delta, under rettleiing, i oppgåver som krev spesialisert overvaking og behandling 

· Utfører munnleg og skriftleg rapportering og dokumentasjonsarbeid. Dette medfører vurdering/revurdering av individuelle planer og dokumentasjon i tillegg til lover og forskrifter. 

· Vurderer behov for hjelpemidlar og støtteordningar og kjenner saksgangen i forhold til dette 

· Tileignar seg kunnskapar om kommunen sitt tilbod til menneske med psykisk utviklingshemming og sjukepleiar i heimetenesta sin funksjon overfor dei 

· Tileignar seg kunnskapar om kommunen sitt tilbod til menneske med psykiske lidingar og sjukepleiar i heimetenesta sin funksjon overfor dei 

3. Studenten har kunnskapar om korleis forhold i pasienten sitt sosiale miljø kan virke inn på pasienten si helse, og kva tiltak som kan fremje pasienten si evne til meistring, livskvalitet og helse 

· Møter pasient og pårørande med respekt, innleving og moralsk ansvarleg holdning 

· Nyttar prinsipp om pasientmedverknad i utøving av sjukepleie 

· Gjer seg kjend med pårørande sin situasjon og set i verk aktuelle tiltak overfor dei 

4.Studenten identifiserer verdikonflikter og etiske dilemma i praksis. 
Studenten øver opp evne til etisk refleksjon for å utvikle etisk handlingsberedskap

· Viser reflektert holdning til eigen yrkesfunksjon 

· Har evne til eigenutvikling, kjennskap til eigne reaksjonar og evne til aktivt å handtere desse 

· Analyserer og reflekterer over etiske dilemma i kommunehelsetenesta 

Den leiande funksjonen: 

5. Studenten har kunnskapar om sjukepleiaren sine oppgåver, si rolle og dei administrative oppgåvene i heimetenesta/omsorgsbustader 

· Administrerer seg sjølv og andre føremålstenleg. Utfører administrative oppgåver som søknader, førebuing av saker til aktuelle møte 

· Handsamar medikament på ein nøyaktig og forsvarleg måte og kan gjere greie for faglege og formelle krav til medikamenthandsaming 

· Dokumenterer sjukepleie til den enkelte pasient, ved å utarbeide og evaluere individuelle planar 

· Nyttar prinsipp for arbeidsleiing av sjukepleieansvar for den enkelte pasient og om mogeleg administrere ei pasientgruppe 

· Bør om mogeleg utføre leiing og administrasjon av gruppa/sona 

· Samarbeider med andre faggrupper som gir omsorg og behandling til pasientar 

· Kjenner internkontroll og kvalitetsutviklingsarbeidet på praksisplassen 

· Kjenner sjukepleiaren sine oppgåver og roller i administrering av tenesta 

· Kan gjere greie for heimetenesta si plassering i det kommunale politiske og administrative systemet 

Den pedagogiske funksjonen: 

6. Studenten viser gjennom rettleiing og i praksis at han/ho har kunnskapar om viktige pedagogiske prinsipp i utøving av sjukepleie 

· Kan under rettleiing ta initiativ til og gå aktivt inn i undervisnings- og rettleiingssituasjonar til pasient, pårørande og medarbeidarar 

· Tar ansvar for eiga læring ved å vere aktiv og reflekterande i læresituasjonar 

· Utfører undervisning og kasuistikk for medarbeidarar og studentar i praksis 

Arbeidskrav og skriftlege oppgåver til arbeidsmappa knytt til sjukepleiar sin funksjon i kommunehelsetenesta

	Nr: 
	Innhald 
	Rammer 
	Vurdering 
	Kriterium for vurdering 
	  

	1 
	Øving i praktiske arbeidsmåtar 

2B og 3A 
	PBL veke. Praktiske øvingar og førebuing til heimeeksamen i sjukepleie, individuell eksamen, SK 128 
	Dokumentasjon av å ha delteke (obligatorisk deltaking). 
	  
	  

	2 
	Plan og dokumentasjon for praksis. Studenten skal skrive arbeidsplan. 

Mål: vise korleis måla for praksis skal tileignast og vise fagleg og personleg utvikling i praksis. 
	Plan skal skrivast første veka i praksis. Dokumentasjon skal skje gjennom heile praksisperioden 
	Studenten presenterar planen på forventnings-samtale og evaluering 
	  
	  

	3 
	Studenten skal identifisere eit etisk dilemma frå praksis 

Mål: vise evne til refleksjon og nytte etisk teori i drøfting av problemstillinga 

1A, 1B 1C og 2B 
	Individuelt skriftleg arbeid frå praksis i kommunehelsetenesta Omfang: 6 sider 
	Rettleiing gjennom lærarrespons (praksislærar) 
	Inngår i eksamen iSK 129 
	  

	4 
	Undervisning eller kasuistikk for medarbeidarar i praksis 

Mål: 

bevisstgjere eiga evne til å ta opp ulike tema eller problemstillingar i praksisfeltet. 

Trene på den pedagogiske funksjon samt formidle eige fag. 
	Individuelt ellergruppearbeid 
	Tilbakemelding frå praksislærar 
	  
	  


PRAKSISSTUDIAR I PSYKISK HELSEARBEID

Mål for praksis

Studenten skal gjere seg kjend med pasientgrunnlaget ved avdelinga/ i kommunen, behandlingsfilosofi og behandlingsmetodar som vert nytta 

Terapeutisk funksjon 

1. Studenten skal etablere tillitsforhold/terapeutisk kontakt med pasienten 

· Deltar i terapeutisk samtale med pasient saman med sjukepleiar 

· Følgjer opp 1-2 primærpasientar 

· Gjer bruk av teori og rettleiing om kontaktetablering i dei ulike fasane i eit pasient -sjukepleiar forhold 

2. Studenten skal møte pasienten ut frå eit heilskapssyn 

· Utføre datasamling, identifiserer individuelle omsorgsbehov og set i verk og evaluerer tiltak 

3. Studenten viser praktisk og teoretisk kunnskap ved å: 

· Utføre munnleg og skriftleg rapport og dokumentasjonsarbeid. Dette medfører vurdering og revurdering av sjukepleieplanar under rettleiing av kontaktsjukepleiar 

· Skal, saman med pasient og medarbeidarar, utarbeide og utøve realistiske tiltak og målsettingar 

· Nyttar anerkjent og aktuell litteratur i dokumentasjon av tiltak til ulike psykiatriske problem/lidingar 

4. Studenten har kunnskap om korleis forhold i pasienten sitt sosiale miljø kan virke inn på den psykiske helse og tiltak som kan fremje pasienten si meistring, livskvalitet og helse 

· Vurderer miljøterapeutiske forhold i avdelinga eller i pasienten sitt nærmiljø 

· Skal om mogeleg planlegge og delta i avslutting av den terapeutiske kontakten/eventuelt overføring til anna tilbod/nettverk i samarbeid med pasienten og medarbeidar 

5. Studenten viser respekt for den enkelte pasient og hans/hennar pårørande 

· Er merksam på og møter pasientar og pårørande sine behov for støtte, informasjon, undervisning og rettleiing 

6. Studenten viser forståing for pasient og pårørande sine opplevingar og reaksjonar på psykisk liding 

· Møter pasient og pårørande med respekt, innleving og moralsk ansvarleg holdning 

7. Studenten identifiserer verdikonflikter og etiske dilemma i praksis. Studenten øver opp evne til etisk refleksjon og utvikle etisk handlingsberedskap 

· Reflekterer over makt, tvang og kontroll i konkrete situasjonar 

· Vurderer kritisk dei sjukepleietiltaka ein sjølv og andre utfører 

· Har evne til eigenutvikling, kjennskap til eigne reaksjonar og evne til aktivt å handtere desse 

Den leiande funksjonen: 

8. Studenten har kunnskap om sjukepleiar sine oppgåver, si rolle og dei administrative oppgåver på den aktuelle praksisplassen 

· Deltar i tverrfaglege møte som gjeld pleie og behandling av pasientar 

· Bør presentere primærpasient på møte der det er naturleg 

· Tileignar seg kjennskap til praksisplassen sitt internkontrollsystem og kvalitetsutviklingsarbeid 

· Tileignar seg kunnskap om koordinering av tenestetilbodet 

· Tileignar seg kunnskap om praksisplassen sitt informasjons- og kommunikasjonssystem 

· Samarbeider med andre fagpersonar og andre verksemder 

· Skal dokumentere sjukepleie til den enkelte pasient, utarbeide og evaluere individuelle planer 

· Skal der det er mogeleg administrere medikament og vise at ho/han har medikamentkunnskap og konkrete, praktiske kunnskapar når det gjeld legemiddelhandtering 

Den pedagogiske funksjonen: 

9. Studenten viser gjennom rettleiing og i praksis at han/ho har kunnskapar om viktige pedagogiske prinsipp i utøving av sjukepleie 

· Kan under rettleiing ta initiativ til å gå aktivt inn i undervisnings- og rettleiingssituasjonar til pasient, pårørande og medarbeidarar 

· Skal ta ansvar for eiga læring ved å vere aktiv og reflekterande i læresituasjonar 

Arbeidskrav og skriftlege oppgåver til arbeidsmappa knytt til sjukepleiar sin funksjon i psykisk helsearbeid

	Nr: 
	Innhald 
	Rammer 
	Vurdering 
	Kriterium forvurdering 

	5 
	Problembasert læring knytt til sjukepleiar sin funksjon i psykisk helsearbeid. 

Mål: praksis- førebuing 

2A, 2B, 3A 
	PBL- veke før praksis. Studentar samarbeider om case og legg dette arbeidet fram for kvarandre på slutten av PBL-veka. 
	Dokumentasjon av å vere tilstades (obligatorisk deltaking) 
	  

	6 
	Plan og dokumentasjon for praksis. Studenten skal skrive arbeidsplan. 

Mål:vise korleis måla for praksis skal tileignast og vise fagleg og personleg utvikling i praksis 
	Plan skal skrivast første veka i praksis. Dokumentasjon skal skje gjennom heile praksisperioden 
	Studenten presenterar planen på forventings-samtale og evaluering 
	  

	7 
	Grensesetting/ skjerming 

1A, 1B, 1C, 1D, 2A, 2B 

Omfang: 6 sider 
	I teoriperioden i 5 semester. 
	Rettleiing gjennom lærarrespons(praksislærar) 
	Inngår i SK129 

	8 
	Kommunikasjon 

1A, 1D, 2A, 2B 

Omfang: 6 sider 
	I praksisperioden 
	Tilbakemelding frå praksislærar 
	Inngår i SK129 

	9 
	Sjukepleieplan plan knytt til pasient/brukar i psykisk helsearbeid. 

1A, 1B, 1D, 2A eller 2B, 3A, 4A, 4B, 4C, 4D 

Omfang: sjå spesifisering av arbeidskrav 
	I praksisperioden 
	Kontaktsjukepleiar skal godkjenne pleieplanen. Tilbakemelding frå praksislærar.
	Inngår i SK129 


FORDJUPINGSPRAKSIS

Fordjupingspraksis er lagt til siste periode i 3.studieår. Studentane kan innan bestemte rammer velje praksisplass. Praksis kan vere i spesialisthelsetenesta eller kommunehelsetenesta og skal ha fokus på førebyggande sjukepleie, sjukepleie til akutt og kritisk sjuke pasientar eller pasientar med kroniske lidingar. Mål for praksisperioden er sett ut frå det ein forventar av den nyutdanna sjukepleiaren sin handlingskompetanse (1) og handlingsberedskap (2). Studenten har ansvar for å trekke ut og konkretisere aktuelle mål i høve den aktuelle praksisplassen (jf. arbeidskrav). 

Mål 

Studenten skal, etter fullført utdanning, ha utvikla handlingskompetanse til å: 

1. Møte pasientar og pårørande med ein ansvarleg holdning, respekt, innleving og moral 

2. Utøve sjukepleie ut frå eit menneskesyn som bygger på respekt, likeverd og ansvar for svake grupper 

3. Utøve fagleg forsvarleg sjukepleie overfor menneske i alle aldersgrupper som er utsett for sjukdom og skade, akutt og kronisk sjuke, funksjonshemma, rehabiliteringstrengande og menneske som er i siste fase av livet 

4. Kjenne til og samarbeide på alle nivå i organisasjonen 

5. Forstå oppbygginga av, og oppgåver i helsetenesta, og ha kunnskap om lover, reglar og andre rammevilkår som styrer helsetenesta generelt og sjukepleiaren si verksemd spesielt 

Helsefremjande og førebyggande oppgåver
Studenten skal:

1. Medvirke til å forhindre komplikasjonar eller at nye helseproblem oppstår 

2. Støtte opp om helsefremjande prosessar hos pasientane 

3. Bruke kunnskapar i tverrfagleg samarbeid om helsefremjande og førebyggande arbeid 

4. Identifisere oppgåver knytt til smittespreiing og sette i verk nødvendige tiltak 

Behandling
Studenten skal:

1. Understøtte prosessar som fører til ”helbredelse” av sjukdom, og til helse 

2. Sette i verk og følgje opp behandling som det er gitt ordre om, informasjon, observasjon, vurdering og rapportering av effekt 

3. Dele ut legemidlar etter medisinsk ordinasjon 

4. Handtere legemidlar forskriftsmessig og på bakgrunn av kunnskapar i farmakologi, observere og rapportere verknader og biverknader til behandlande eller ansvarleg lege 

5. Bruke det mest vanlege medisinske utstyret og ha medansvar for å kvalitetssikre bruken av utstyret 

6. Legge til rette for eit miljø prega av hygiene, estetikk og ro 

Lindrande oppgåver
Studenten skal:

1. Basert på informert samtykke, faglege observasjonar og vurderingar, sette i verk tiltak som reduserer smerte og ubehag hos pasienten 

2. Sette i verk psykososiale tiltak som kan medvirke til å betre pasientar og pårørande si oppleving av situasjonen 

Rehabiliterande og habiliterande oppgåver
Studenten skal:

1. Sette i verk tiltak som har som formål at pasienten får tilstrekkeleg høve til å dekke grunnleggande behov og meistre dagleglivet 

2. Samarbeide og kommunisere med andre, relevante yrkesgrupper og pårørande 

3. Motivere pasienten til eigeninnsats gjennom ulike aktivitetar og følgje opp tiltak foreslått av andre faggrupper 

Undervisning og rettleiing
Studenten skal:

1. Undervise og rettleie pasientar og pårørande innanfor sitt fagområde - basert på dei problem og behov som oppstår i forhold til sjukdom og liding og knytt til førebyggande arbeid som til dømes helseopplysning 

Administrative oppgåver
Studenten skal:

1. Bruke prinsipp for arbeidsleiing ved sjukepleieansvar for enkeltpasientar 

2. Administrere eige arbeid 

3. Leie sjukepleien til ei mindre gruppe pasientar, dvs leiing av mindre grupper av medarbeidarar og studentar som er direkte involvert i utøvinga av pleie 

Fagutviklande oppgåver
Studenten skal:

1. Ta del i avdelinga si kvalitetsutvikling 

2. Halde seg fagleg oppdatert - vere bevisst eigen kompetanse og tilegne seg kunnskapar og vere aktivt oppsøkande for å få erfaringar og kunnskapar 

3. Dokumentere, evaluere og formidle den kliniske sjukepleieutøvinga og utøve sjukepleie i samsvar med krav i lover og forskrifter. 

Studenten skal etter fullført utdanning ha handlingsberedskap i:

Undervisning og rettleiing av medarbeidarar og studentar 

· Undervise og rettleie studentar og medarbeidarar 

· Ha kunnskap om endringsstrategiar 

Administrasjon og leiing 

· Vere ansvarleg for at sjukepleien til pasientar blir utført i samsvar med gjeldande målsettingar for eininga 

· Vere kjend med, og bruke dei lover og forskrifter som regulerer tenesta 

Fagutvikling og forsking 

· Initiere eiga fagutvikling og delta i planlegging og utvikling av framtidig helseteneste 

Evaluering – arbeidskrav og eksamen: 

· Avsluttande eksamen med munnleg høyring 

Arbeidskrav og skriftlege oppgåver knytt til valfri fordjupingsperiode

	Arbeids-krav nr: 
	Innhald 
	Rammer 
	Vurdering 

	10 
	Plan og dokumentasjon for praksis. Studenten skal skrive arbeidsplan. 

Mål:vise korleis måla for praksis skal tileignast og vise fagleg og personleg utvikling i praksis 

Utarbeiding av eigne mål for fordjupings-praksis og plan for korleis student skal nå måla. Studenten tek utgangspunkt i måla for tredje studieår og for fordjupingspraksis. 

Mål: Tydeleggjere korleis studenten skal tileigne seg kunnskapar og metodar som førebuing til praksis og undervegs i praksisperioden. 
	Utarbeidast og leverast til lærar og kontaktsjukepleiar før fordjupings-praksis tek til. Det er høve til å justere planen undervegs i praksisperioden. 
	Lærar og kontaktsjukepleiar 

	11 
	Avansert hjarte – lunge redning 3A 
	Før fordjupingspraksis 
	Dokumentasjon av å ha vore tilstades (obligatorisk deltaking) 

	12 
	3A, test i medikamentrekning. 
	Før fordjupingspraksis 

Løyser testen individuelt –deretter går studentane i grupper (2 eller 3 stk). Gruppa leverer inn det endelege oppgåvesvaret 
	Greidd test, 100 % rett før fordjupingspraksis tek til. 


[1] Med handlingskompetanse meinest område yrkesutøvaren skal kunne fungere sjølvstendig 

[2]Med handlingsberedskap meinest kunnskapar som etter opplæring, rettleiing og praksiserfaring kan vidareutviklast til sjølvstendige funksjonar. 

